Må udlejer registrere oplysninger om strafbare forhold om en udlejer?
I Danmark er der særlige regler for, hvornår man må behandle oplysninger om strafbare forhold, herunder fx oplysninger om (formodet) tyveri eller hærværk, politianmeldelser, videoovervågninger af strafbare handlinger mv.
Udlejer må som udgangspunkt kun behandle sådanne personoplysninger, hvis den registrerede har givet samtykke, eller hvis behandlingen er nødvendig for at varetage en berettiget interesse, og denne interesse klart overstiger hensynet til den registrerede.
En berettiget interesse som overstiger hensynet til den registrerede kan eksempelvis være et tilfælde, hvor udlejer indsamler dokumentation for et strafbart forhold med henblik på at anmelde dette til politiet.
I den forbindelse er det dog vigtigt at være opmærksom på, at udlejer ikke har en berettiget interesse i at gemme oplysningerne efter forholdet er anmeldt til politiet, og at udlejer derfor som udgangspunkt skal slette oplysningerne, når forholdet er anmeldt til politiet.